als_Latn dik_Latn sag_Latn
Qershia tashmë është kthyer në kulturën e parë që kultivohet nga fermerët korçarë. Këtë vit nga prodhimi me shumicë i saj është arritur për herë të parë edhe të eksportohet në Serbi dhe mal të Zi. Tani raportet e sipërfaqeve me qershi janë me te madha se ato te mollës, kjo dhe per atë se sipas banoreve kjo kulture kërkon me pak se molla shërbime dhe çmimin e ka me te larte. E gjithë kjo ka ndodhur ne këto shtate vitet e fundit. Bashkim Zhura një nga fermerët e fshatit Dvoran tregon se ky është viti i parë i kultivimit të qershisë pas investimeve të kryera për këtë kulturë prej disa vitesh. Ndërsa shpreh shqetësimin se nuk ka arritur ende të marrë subvencionin nga shteti. Drejtuesit vendore shpjegojnë se fermerët duhen informuar qe shitjet t’i bëjnë ne qendrat e grumbullimit dhe jo ne mënyre individuale, pasi vetëm kështu mund te marrin kupon tatimor. Vetëm ne fshatin Dvoran kete vit jane shitur me shume se 20 mije kv qershi. Sipas ligjit nga politikat nxitëse përfitojnë ata fermerë që kultivojnë nga 30 deri ne 300 kv prodhim.
als_Latn